เที่ยงนี้อยากหาก๋วยเตี๋ยวทาน ก็นึกถึงก๋วยเตี๋ยวปลาร้านนี้ขึ้นมาทันที ขับรถออกจากบ้านมาไม่ไกลนักก็ถึงที่หมาย วันนี้ลองเปลี่ยนเมนูดูบ้าง โดยสั่ง 1. ข้าวหน้าไก่ฮ่องเต้ (55.-)  2. บะหมี่น้ำต้มยำพิเศษ (50.-) 3. บะหมี่เย็นตาโฟ (50.-.) 4. บะหมี่แห้งหมูสับสำหรับเด็ก (40.-) 5. น้ำโอเลี้ยง

ข้าวหน้าไก่ฮ่องเต้ จานนี้อร่อยแบบเรียบง่าย ไม่ฉูดฉาดปู๊ดป๊าด รสชาติคล้ายเอาน้ำก๋วยเตี๋ยวราดหน้ามาราดข้าว แต่ไม่เหมือนเสียที่เดียวต่างด้วยส่วนผสมต่างๆที่ผิดแผกออกไปซึ่งมีทั้ง เห็ด ไก่ เต้าหู้ และมาพร้อมกับน้ำจิ้มซีอิ้วใส่พริก ทาน ใช้ทานคู่กันอร่อยใช้ได้ที่เดียว เสียดายไม่มีกุนเชียงเพราะหมด ผมเลยเซ็งนิดหน่อยเพราะอดทานแบบครบเซ็ท   บะหมี่น้ำต้มยำพิเศษเป็นจานที่ผมสั่งเพิ่มหลังจากทานข้าวหมด รสชาติของจานนี้ยังรักษามาตรฐานความอร่อยเหมือนทุกครั้งที่ทาน ส่วนบะหมี่เย็นตาโพของภรรยารสชาติเข้มข้น อร่อยแบบไม่ต้องปรุงเลย (ผมของชิมหน่อย) ส่วนบะหมี่แห้งหมูสับของลูกชายก็หมดเรียบไม่เหลือเลย   

เรื่องความสะอาดของร้านนี้เป็นเลิศ ทุกอย่างดูสะอาดหมดจด การบริการก็ไม่เป็นรอง เจ้าขอร้านพูดจาเรียบร้อย อัธยาศัยดี ทักทาย “สวัสดีปีใหม่” ด้วยหน้ายิ้มแย้มเมื่อแรกพบ นอกจากนี้ทางร้านยังรสนิยมดีเปิดเพลงแจ๊สเบา ทานเตี๋ยวกับเพลงแจ๊สเคล้าคลอก็ได้บรรยากาศดีอีกแบบครับ

รสชาติ  4/5
บรรยากาศ/ตกแต่ง 3/5 
ความสะอาด 5/5
การบริการ 5/5
คุณภาพ/ปริมาณ/ความคุ้มค่า 4/5